Document ID: 32006R0973

REGOLAMENT TAL-KUMMISSJONI (KE) Nru 973/2006
tad-29 ta' Ġunju 2006
li jemenda r-Regolament (KE) Nru 1831/96 li jiftaħ u jipprovdi għall-amministrazzjoni tal-kwoti tariffarji tal-Komunità marbuta skont il-GATT għal ċertu frott u ħaxix u prodotti pproċessati tal-frott u l-ħaxix mill-1996
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħaxix (1), u b'mod partikolari l-Artikolu 34(1) tiegħu,
Billi:
(1)
Il-Ftehim taħt forma ta' Skambju ta' Ittri bejn il-Komunità Ewropea u r-Repubblika tal-Poplu taċ-Ċina skont l-Artikolu XXIV:6 u l-Artikolu XXVIII tal-Ftehim Ġenerali dwar Tariffi u Kummerċ (GATT) 1994 (2), approvat bid-Deċiżjoni tal-Kunsill 2006/398/KE (3) u l-Ftehim taħt forma ta' Skambju ta' Ittri bejn il-Komunità Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar Tariffi u Kummerċ (GATT) 1994 (4), approvat bid-Deċiżjoni tal-Kunsill 2006/333/KE (5), jipprovdu għal żieda fil-kwoti tariffarji attwali tal-GATT u għall-ftuħ ta' oħrajn ġodda għal ċertu frott u ħaxix u prodotti ipproċessati tal-frott u l-ħaxix.
(2)
Mill-adozzjoni tar-Regolament tal-Kummissjoni (KE) Nru 1831/96 lil hawn (6), bosta kodiċijiet tan-NM elenkati fl-Annessi I sa III ta' dan ir-Regolament inbidlu.
(3)
Sabiex jiġi pprovdut għall-kwoti tariffarji ġodda u modifikati u f'ġieħ iċ-ċarezza, l-Annessi tar-Regolament (KE) Nru 1831/96 għandhom jinbidlu.
(4)
Ir-Regolament (KE) Nru 1831/96 għandu jiġi emendat skont dan.
(5)
Il-miżuri stipulati f'dan ir-Regolament huma skont l-opinjoni tal-Kumitati ta' Ġestjoni għall-Frott u l-Ħaxix Frisk u Prodotti Proċessati mill-Frott u l-Ħaxix,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1831/96 huwa emendat kif ġej:
(1)
L-Anness I jinbidel bit-test fl-Anness I ta' dan ir-Regolament;
(2)
L-Anness II jinbidel bit-test fl-Anness II ta' dan ir-Regolament;
(3)
L-Anness III jinbidel bit-test fl-Anness III ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, 29 ta' Ġunju 2006.

Labels: 3
17
15